laion/Wikipedia-Exotic huggingface dataset:
נשיא העצרת הכללית של האומות המאוחדות

נשיא העצרת הכללית של האומות המאוחדות הוא יו"ר העצרת הכללית של האומות המאוחדות. הנשיא ממונה על ידי העצרת הכללית. פילמון יאנג מקמרון הוא נשיא העצרת הכללית הנוכחי מאז 10 בספטמבר 2024. הוא נבחר לנשיא ה-79 של העצרת האומות המאוחדות ב-6 ביוני 2024. מושב העצרת מתוכנן להתקיים לכל שנה החל מספטמבר – כל האסיפות המיוחדות, או אסיפות חירום מיוחדות, במהלך השנה הבאה, ינוהלו על ידי נשיא העצרת. הנשיאות מתחלפת מדי שנה בין חמש הקבוצות הגאוגרפיות של האו"ם: אפריקה, אסיה-פסיפיק, מזרח אירופה, אמריקה הלטינית והקריביים, ומערב אירופה ומדינות אחרות. בגלל היותם המעצמות החזקות בעולם, מטעם כמה מהמדינות הגדולות והחזקות ביותר מעולם לא כיהן איש בנשיאות, כמו הרפובליקה העממית של סין, צרפת, יפן, רוסיה, בריטניה וארצות הברית. בפרט, מקובל שאף אדם ממדינה חברה קבועה במועצת הביטחון של האו"ם לא יכהן כנשיא העצרת הכללית של האו"ם. המדינות המודרניות היחידות שבהן נבחר אזרח כנשיא העצרת הכללית פעמיים הן ארגנטינה, צ'ילה, אקוודור, ניגריה והונגריה; כל שאר המדינות החברות יוצגו רק פעם אחת על ידי אזרחיהן המכהנים בתפקיד זה, ומגרמניה נבחר נשיא פעם אחת מגרמניה המערבית ופעם אחת מגרמניה המזרחית. כל זה לא כולל מושבים מיוחדים ומושבי חירום של העצרת הכללית. מטעם ישראל מעולם לא נבחר אדם להיות נשיא העצרת הכללית של האו"ם. עם זאת, בשנת 2022 שגריר ישראל באו"ם גלעד ארדן נבחר להיות סגן נשיא העצרת הכללית. מדיה וקבצים בנושא נשיא העצרת הכללית של האומות המאוחדות בוויקישיתוף אתר האינטרנט הרשמי של נשיא העצרת הכללית של האומות המאוחדות (באנגלית) אתר האינטרנט הרשמי של נשיא העצרת הכללית של האומות המאוחדות (בצרפתית) אתר האינטרנט הרשמי של נשיא העצרת הכללית של האומות המאוחדות (ברוסית) נשיא העצרת הכללית של האומות המאוחדות, ברשת החברתית אקס (טוויטר) האו"ם: רשימת נשיאי העצרת הכללית רפורמת הבחירות לנשיאות העצרת הכללית של האו"ם בחירות ומינויים (2020–2021) Philemon Yang of Cameroon President of Seventy-Ninth General Assembly "About the General Assembly". United Nations. נבדק ב-7 במרץ 2022. {{cite web}}: (עזרה) הישג לישראל באו"ם: השגריר ארדן נבחר כסגן נשיא העצרת הכללית, באתר ערוץ 7, 7 ביוני 2022
ראובן מזרחי

הרב ראובן בן רבי חנניה מזרחי היה רב, דרשן, פרשן, דיין ומחבר ספרים פורה בקושטא וסביבותיה. נולד בשנת תל"ה (1675) בקירוב לרבי חנניה מזרחי, מצאצאיו של הרא"ם. למד בישיבתו של רבי שמואל הלוי מקושטא, ונודע כחכם חשוב כבר בנעוריו. היה דורש בקהילת קודש גברת שבאורטה-קיואי (אנ') הסמוכה לקושטא, כאשר רבים מדרשותיו היו על דרך תורת הסוד. בשנת התע"א הגיע לאזמיר שם התיידד עם רבי יעקב ששון, מחבר ספר בני אברהם (קושטא 1714). לאחר מכן שב לקושטא, שם עסק בהוראה וקיבל שאלות מבני עירו וכן ממצרים. חי בעוני קשה, עד שכמעט ולא הצליח להביא טרף לביתו. נפטר בשנת הת"ק (1740). חיבר ספרים רבים, שכמעט כולם לא נדפסו, וכולם מנויים בהקדמתו לספרו מעין גנים: מעין גנים (קושטא תפ"א) - פסקים, שו"ת וחידושים על הרמב"ם ודרושים. ספר זה הוא הקטן ביותר בכמות מבין החיבורים שכתב. באר מים חיים (בכת"י) - פירוש לזהר. נוזלים מן לבנון (בכת"י) - פירוש לתיקוני זהר פרי עץ הדר (בכת"י) - על הרמב"ם עין עבות - פירוש על פרקי אבות (בכת"י) כפות תמרים - על מדרש רבה (בכת"י) ערבי נחל - פירוש על מגילת אסתר (בכת"י) כתם פז, על טור או"ח (בכת"י) כד כד - על טור אבן העזר (בכת"י) פסקים וחידושים על התוספות (בכת"י) שם הגדולים מערכת גדולים אות ר [ד] מהר"ר ראובן מזרחי מעין גנים, הקדמת המחבר ראובן בן חנניה מזרחי, מעין גנים, באתר היברובוקס ראובן בן חנניה מזרחי, מעין גנים, באתר הספרייה הממלכתית של רוסיה ראובן בן חנניה מזרחי, דף שער בספרייה הלאומית מעין גנים, הקדמת המחבר מעין גנים, דף ב עמוד א
Black Eyed Pilseung

Black Eyed Pilseung (בתרגום לעברית: "ניצחון שחורי עיניים") הוא צמד מוזיקאים קוריאנים שעוסק בכתיבת שירים והפקתם. הוא הוקם בשנת 2014. בשנים 2015, 2016 ו-2019 הם זכו בתואר "מלחין השנה" של Gaon. בשנת 2019 הם זכו בתואר "מפיק השנה". ראדו, נולד בשנת 1984. בתחילת הקריירה הוא היה חבר של להקה. בהמשך הוא התחיל לכתוב שירים לקבוצות ולהקות קוריאניות בולטות כמו 4Minute, Apink ו- Trouble Maker חוי קוי-דונג נולד בשנת 1984 בסיאול. הוא שירים לאמנים קוריאנים כמו T-ara, קים היונה ו-Highlight . בשנת 2014 המוזיקאים החליטו לשלב כוחות והחלו לעבוד כצמד בשם Black Eyed Pilseung. מאז הם כתבו כמה להיטים עבור Sistar, מיס איי, טווייס ו-Apink. בשנת 2015 הם כתבו שיר Like Ooh-Ahh שבוצע על ידי טווייס והגיע למצעדי הפזמונים בקוריאה דרומית, יפן וארצות הברית. בשנת 2016 הם היו שותפים לכתיבת שיר Cheer Up שבוצע על ידי טווייס, זכה במספר פרסים והגיע לראש מצעד הפזמונים של Gaon. באותה שנה נכתב שיר TT שזכה בפרס "שיר השנה". בשנת 2017 השיר Likey זכה בפרס "שיר השנה" בפיליפינים. שיר שנכתב בשנת 2018 Roller Coaster זכה בפרסים והגיע למעמד של תקליט פלטינה בקוריאה הדרומית. בשנת 2019 הם כתבו שיר Gotta Go שהיגע לראש מצעד הפזמונים בקוריאה הדרומית וזכה במספר פרסים. הוא היה מועמד לתואר "שיר השנה". במהלך השנים הצמד כתב שירים ששולבו באלבומים שהגיעו לראש מצעד הפזמונים הקוריאנית. בשנת 2017 בשותפות עם חברת מדיה קוריאנית CJ E&M הם הקימו חברה בשם High-Up Entertainment. החל משנת 2018 החברה עובדת כחברה עצמאית. בפברואר 2019 הם הקימו להקת בנים "415" וכבר באותה שנה יצא סינגל ראשון. בשנת 2020 הם הקימו להקת בנות "STAYC". שירים שהם כתבו ללהקה זו זכו להצלחה. אתר האינטרנט הרשמי של Black Eyed Pilseung Black Eyed Pilseung, ברשת החברתית אקס (טוויטר) Black Eyed Pilseung, ברשת החברתית אינסטגרם Black Eyed Pilseung, סרטונים בערוץ היוטיוב Black Eyed Pilseung, באתר ספוטיפיי Black Eyed Pilseung, באתר MusicBrainz (באנגלית) Black Eyed Pilseung, באתר Discogs (באנגלית) רשימת שירים שנכתבו
ליל הברווזים (1979)

ליל הברווזים הוא שמה של ישיבה מיוחדת שקיימה ממשלת ישראל בראשות מנחם בגין ב-17 ביולי 1979. מטרת הישיבה הייתה לבצע שינויים במדיניות הכלכלית, בהם הסרת הסבסוד של מוצרי מזון ודלק. בשל מחלוקות שהתגלעו בין השרים, הישיבה הסתיימה ללא החלטות מעשיות, וסוכם שיש להקים ועדות מיוחדות לטיפול בעניין. עוד לפני הישיבה, רווחה בקרב הציבור הדעה שהממשלה תנקוט צעדים שיגרמו להתייקרות מוצרים, ואנשים רבים הזדרזו וקנו מוצרים ואף מילאו את מכלי דלק של מכוניותיהם. הממשלה לא הגיעה להחלטה, וציפיות הציבור התבדו. ליל הברווזים היה בעיני הציבור סמל להססנות של ממשלת בגין לקבל החלטות חשובות. מקור השם "ליל הברווזים" לא ברור. יש הטוענים שהוא נקרא כך על שם הביטוי "ברווז עיתונאי" שמשמעותו ידיעה חסרת-שחר ולא מבוססת; ויש הטוענים שהוא נקרא על שם ליל הברווזים משנת 1959, שגם בו נתקף הציבור בבהלה. ליל הברווזים (1959) יסודות המשטר בישראל, האתר של רפאלי, המרכז האוניברסיטאי אריאל נחום ברנע, יורים ובוכים, זמורה ביתן, 1981, עמודים 57-58 דור סער-מן, ‏יש לנו ארץ מוזרה: סקס, שקרים ופולה בן גוריון, באתר ‏מאקו‏, 1 במאי 2017 דור סער-מן, ‏יש לנו ארץ מוזרה: סקס, שקרים ופולה בן גוריון, באתר ‏מאקו‏, 1 במאי 2017 רוביק רוזנטל, הזירה הלשונית: כל מה שרציתם לדעת על ברווזים, באתר nrg‏, 8 במרץ 2012
ג'אגר

האם התכוונתם ל... דין ג'אגר – שחקן אמריקאי טום ג'אגר – שחיין אמריקאי מיק ג'אגר – מוזיקאי בריטי יגר
בארט פרינדס

בארט פרינדס (בהולנדית: Bart Vriends; נולד ב-9 במאי 1991 באמרספורט שבהולנד) הוא כדורגלן הולנדי המשחק בעמדת הבלם בקבוצת ספרטה רוטרדם מליגת העל ההולנדית. פרינדס החל את הקריירה המקצוענית שלו בגו אהד איגלס, תחילה כמושאל מאוטרכט, ולאחר מכן בחוזה קבוע. ב-1 ביולי 2016 חתם פרינדס בספרטה רוטרדם. מדיה וקבצים בנושא בארט פרינדס בוויקישיתוף בארט פרינדס, ברשת החברתית אקס (טוויטר) בארט פרינדס, באתר Transfermarkt בארט פרינדס, באתר Soccerway בארט פרינדס, באתר WorldFootball.net בארט פרינדס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בארט פרינדס".
What I Need

"What I Need" הוא סינגל של הזמרת-יוצרת האמריקאית, היילי קיוקו, בשיתוף פעולה עם הזמרת האמריקאית, קלאני, שיצא, על ידי חברות התקליטים אמפייר דיסטריביושן ואטלנטיק רקורדס, ב-31 במאי 2018. השיר מופיע באלבום האולפן הראשון של היילי קיוקו, Expectations. נכון ליוני 2022, השיר הושמע למעלה מ-84 מיליון פעמים בספוטיפיי. הווידאו קליפ יצא בערוץ היוטיוב של היילי קיוקו ב-31 במאי 2018. נכון ליוני 2022, הווידאו קליפ נצפה למעלה מ-44 מיליון פעמים. מידע על השיר "What I Need" באתר AllMusic סרטון השיר "What I Need" באתר יוטיוב What I Need (feat. Kehlani), 2018-03-30, ארכיון מ-2022-06-08, נבדק ב-2022-06-08 Gaca, Anna (31 במאי 2018). "Video: Hayley Kiyoko – "What I Need" ft. Kehlani". Spin. ארכיון מ-2022-06-08. נבדק ב-2022-06-08. {{cite web}}: (עזרה) "Hayley Kiyoko - "What I Need" (feat. Kehlani) [Official Video]". YouTube. 31 במאי 2018. ארכיון מ-2022-06-08. נבדק ב-1 באפריל 2019. {{cite web}}: (עזרה) "The ARIA Report" (PDF). Australian Recording Industry Association (ARIA). 30 באפריל 2018. p. 21. אורכב מ-המקור (PDF) ב-8 במאי 2018. נבדק ב-9 בספטמבר 2018. {{cite web}}: (עזרה) "NZ Heatseeker Singles Chart". Recorded Music NZ. ארכיון מ-2020-02-14. נבדק ב-29 ביוני 2018. {{cite web}}: (עזרה)
עונת 1968/1969 בליגת המשנה ההולנדית

עונת 1968/1969 בליגת המשנה ההולנדית הייתה העונה ה-13 של ליגת המשנה ההולנדית, שהיא הליגה ההולנדית השנייה. בסיום עונה זו, הארלם וסחידאם העפילו לליגה הראשונה, וחנינגן, מועדון הכדורגל איינדהובן וR.B.C רוסנדאל נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 15 ששיחקו בעונה הקודמת בליגה, אליהן הצטרפו העולות מהליגה השלישית וחנינגן, פיינדאם והלמונד ספורט. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה, והקבוצות במקומות 17 ו-18 נשרו לליגה השלישית, הקבוצות במקומות 15 ו-16 התמודדו בפלייאוף ירידה בעקבות שוויון נק'. בעונה זו לא הצטרפו קבוצות מליגת העל עקב הרחבתה.
אשכול רשויות יהודה ושומרון

אשכול רשויות יהודה ושומרון (ובקיצור: אשכול רשויות יו"ש) הוא איגוד ערים המונה 19 רשויות חברות, מתוך 25 הרשויות המקומיות ביהודה ושומרון. האשכול הוקם במטרה לקדם תפיסה של שיתוף פעולה אזורי, בין-רשותי, כמו קידום משותף של הפיתוח האזורי והפעלת מנועי צמיחה חברתיים וכלכליים במרחב, קידום בניית שירותים מוניציפליים משותפים, איכותיים ויעילים, וקידום איכות החיים במרחבי יהודה ושומרון. האשכול פועל תחת מועצת מנהלים שחברים בה נציגים מכל אחת מהרשויות. בראש מועצת המנהלים עומד ראש מועצה של אחת הרשויות שנבחר על ידי ראשי הרשויות של האשכול. יו"ר האשכול הראשון והנוכחי הוא יגאל להב, ראש מועצת קרני שומרון. באוגוסט 2020 מינתה המועצה את המנכ"לית הראשונה של האשכול, קרן גפן. האשכול הוקם במטרה לשמש כלי לפתרון בעיות החוצות גבולות מוניציפליים, המחייבות תיאום, שיתוף פעולה, איגום משאבים וקשר עם משרדי ממשלה ומקבלי החלטות. האשכול הוקם במסגרת מיזם האשכולות וקידום תפיסת האזוריות במדינת ישראל בהובלת משרד הפנים, והוא האשכול ה-11 שהוקם בישראל. האשכול מתוקצב על ידי משרד הפנים ושותף למהלכים פיתוח עם משרדי ממשלה נוספים. האגף לפיתוח כלכלי באשכול הוקם במטרה לקדם את הכלכלה האזורית בתחומי התיירות, האנרגיה והסביבה: אחד מהמאפיינים שמייחדים את אשכול יהודה ושומרון, הוא הנופים והאתרים ההיסטוריים שבו עוד מימי המקרא. מאפיין ייחודי זה, יחד עם יקבים רבים, מסלולי טיול ומגוון גאוגרפי, ממצב את תחום התיירות כעוגן כלכלי, ומהווה פוטנציאל להיות מוקד עניין לתיירות לאומית ובינלאומית. אגף הפיתוח הכלכלי פועל לקידום התייעלות אנרגטית ברחבי האשכול במגוון פרויקטים, ואף קיבל תקציב ממשרד האנרגיה לצורך תכנון מהלכים לקידום אנרגיה מקיימת. האשכול יחד עם איגודי ערים לאיכות סביבה (איגוד ערים שומרון ואיגוד ערים יהודה) בוחן את המענים השונים שניתן לקדם בתחום איכות הסביבה, בדגש על הקמת מתקני טיפול ברחבי יהודה ושומרון, ופינוי יעיל של פסולת מהרשויות. המחלקה מקדמת הקמת מרכז עוצמה אזורי, שייתן מענה למספר רשויות ולתושביהן הזקוקים לסיוע בתחום העוני וההדרה החברתית. ייעודו של מרכז העוצמה הוא לשפר את איכות החיים של אנשים החיים בעוני והדרה. המרכז מנגיש מענים לפרטים ולמשפחות בארבעה תחומי התערבות: תעסוקה, מיצוי זכויות, כלכלת המשפחה ושילוב בקהילה . בתחומי האשכול יש מחסור במסגרות לאנשים עם מוגבלות, שפעמים רבות נאלצים לנסוע הרחק על מנת לקבל שירות. האשכול מקדם מהלכים לפיתוח מסגרות איכותיות, מקצועיות וקרובות לבית. כמו כן, לטובת האזרחים הוותיקים הוקמה באשכול 'החממה להזדקנות מיטבית', שמטרתה לפתח מיזמים לטובת שיפור איכות חייהם של הוותיקים ברשויות האשכול. ב-8 ביוני 2022 נערך כנס אשכול יו"ש הראשון במעלה אדומים, במהלכו נשאו דברים פוליטיקאים ואישי ציבור כגון שרת הפנים איילת שקד, שר השיכון זאב אלקין, יו"ר האשכול יגאל להב, ראשי ראשויות מיו"ש כגון יו"ר מועצה אזורית שומרון יוסי דגן, מנכ"לי רשויות ביו"ש, ועוד. האשכול מקדם תוכנית להקמת פארק לאומי בשטח של כמיליון דונם בין ירושלים לים המלח, על מנת להפוך את האזור ליעד תיירותי מבוקש. על פי התכנון הפארק אמור להתחיל באזור כוכב השחר ויגיע עד אזור ההרודיון במזרח גוש עציון. אתר האינטרנט הרשמי של אשכול רשויות יהודה ושומרון עטרה גרמן, ‏אשכול מועצות מקומיות ביהודה ושומרון בדרך לריבונות, באתר "סרוגים", 20 בפברואר 2020 האם השכולה הפגינה בכנס ההתיישבות, באתר ערוץ 7, 8 ביוני 2022 יוסי דגן: "חייבים להקים ממשלת ימין על מלא", באתר ערוץ 7, 8 ביוני 2022 אתגר למערכת המדינית: פארק לאומי מתוכנן בין ירושלים לים המלח, באתר ערוץ 7, 13 ביוני 2022
יעלה ויבוא

תפילת יעלה ויבוא היא תוספת לברכת המזון ולתפילת העמידה שנאמרת בחגים ובראשי חודשים ובחול המועד. תפילה זו תוקנה על ידי חז"ל ועניינה הוא בקשה שה' יזכרנו לטובה, בניין בית המקדש והשבת עבודת הקורבנות. תוספת זו נאמרת בברכת "רצה" (ברכת "עבודה"[2]) שבתפילת העמידה, בערבית, שחרית ומנחה (אך לא במוסף) של ראש חודש וחול המועד, ובברכת ירושלים שבברכת המזון של ראש חודש, ימים טובים וחול המועד. ביום טוב ובימים נוראים, התפילה נאמרת בברכה האמצעית של תפילת העמידה במקום בברכת רצה. מיקום התוספת בברכת רצה העוסקת בבנייתו מחדש של בית המקדש וחידוש העבודה בו, ובברכה המקבילה לה בברכת המזון - "רחם (נא) ה' אלוקינו על ישראל עמך... ועל הבית הגדול והקדוש שנקרא שמך עליו...". משמעות המיקום הזה היא שבהזכרת החג בתפילה ובברכת המזון מתפלל היהודי לאלוקיו שיחדש את עבודת בית המקדש, וכך יתאפשר הביטוי המקורי של החג - הקרבת הקרבנות המיוחדים לו בבית המקדש. שכח לומר יעלה ויבוא במקומו הרגיל, ונזכר קודם שהתחיל את הברכה הרביעית (הטוב והמיטיב), בראש חודש יאמר שם בנוסח זה: ברוך אתה ה' אלקינו מלך העולם שנתן ראשי חדשים לעמו ישראל לזכרון ואם חל בשבת, אומר "שנתן שבתות למנוחה וראשי חדשים לזיכרון". ואם שכח ביום טוב אומר: ברוך אתה ה' אלהינו מלך העולם אשר נתן ימים טובים לישראל לששון ולשמחה את יום חג פלוני הזה ברוך אתה ה' מקדש ישראל והזמנים. ואם חל בשבת אומר "שנתן שבתות למנוחה לעמו ישראל באהבה לאות ולברית וימים טובים לששון ולשמחה את יום חג פלוני הזה ברוך אתה ה' מקדש השבת וישראל והזמנים". אם נזכר רק לאחר שהתחיל את הברכה הרביעית, דינו הוא כך: כל סעודה שחייב לאוכלה כגון סעודות שבת ויום טוב, צריך לחזור ולברך שנית, וסעודה שאינה חובה אינו צריך לשוב ולברך. יעלה ויבוא - מלהקת הילדים יונגערליך באלבום יונגערליך 2. גרסת כיסוי לשיר בוצעה באלבום לחיים קומזיץ 4. יעלה ויבוא, ב"אנציקלופדיה יהודית" באתר "דעת" יעקב רוטשילד, עיונים בתפילות ראש חודש, מחניים צ', תשכ"ד, עמ' 56–62, באתר "דעת" מידע על יעלה ויבוא בקטלוג "מרחב" של הספרייה הלאומית מאמרים בנושא יעלה ויבוא, באתר ספריית אסיף בסידורי אשכנז הישנים, אין אחידות בשאלה אילו מילים מקבלות וא"ו החיבור ואילו מילים לא. הנוסח המובא הוא הנהוג היום ברוב קהילות נוסח אשכנז. עיין סידור אזור אליהו, ירושלים תשס"ח, עמ' נא, ועיין בסידורי רעדלהיים שמופיע נוסח שונה מהמקובל בעניין זה. יש קהילות כמנהג אשכנז המערבי הנוהגות לפי נוסח רעדלהיים. בירושלמי ברכות פ"ד ה"ג אומר שהסיבה למיקום ברכה זו בעבודה היא בהיותה ברכה לעתיד. לפי נוסח הספרדים, אומרים אותה בתפילת מוסף של ראש השנה, בה היא נכללת כחלק מברכת זכרונות, ובברכה האמצעית של מוסף של יום הכיפורים. בשאר הנוסחאות לא אומרים אותה במוסף, גם בימים נוראים. רש"י, מסכת שבת, דף כ"ד, עמוד א' שכתב: ואומר מעין המאורע בעבודה לבקש רחמים על ישראל ועל ירושלים להשיב העבודה למקומה כל הנוסחאות הללו משולחן ערוך או"ח קפח. יעלה ויבוא, מקהלת הילדים יונגערליך, להאזנה באתר יוטיוב. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
מדריגות

שגיאות פרמטריות בתבנית:אלבום 'סוג: אלבום אולפן' אינו ערך חוקי מדריגות הוא אלבום של הזמר החסידי-אמריקאי שמילי אונגר. האלבום יצא ב-2020 והוא מכיל 14 רצועות. את האלבום הפיק נפתלי משה שניצלר. באלבום לחנים מאת הרשי ויינברגר, נפתלי משה שניצלר, הרב שלמה קאליש, יונה ליפשיץ, פינקי ובר, ר' ישראל באדאנסקי ומעט ניגונים מחצרות חסידיות. השירים "לך" ו"אמן" מתוך האלבום יצאו כקאבר באלבום פרויקט איקס עם ארי היל ואלי מרקוס. השיר ירא שמים זכה להצלחה רבה ולביצועי קאבר רבים בהם: מוישי שוורץ עם יוסי לקס, קולעוילם של מקהלת מלכות. שמילי אונגר הרשי ויינברגר מקהלת נרננה: יעקב רוזמרין, רובי טאוב, יצחק רוגוז'ינסקי, ישראל ברגמן תקציר האלבום מדריגות, בביצוע שמילי אונגר, סרטון באתר יוטיוב דף האלבום 'מדריגות', באתר jewishmusic מדריגות, רשימת השמעה, באתר יוטיוב מידע על האלבום מדריגות באתר MusicBrainz ירא שמים, בביצוע מוישי שוורץ, יוסי לקס, וידאו קליפ של השיר באתר יוטיוב (אורך: 4:51) ירא שמים, בביצוע מקהלת מלכות, וידאו קליפ של השיר באתר יוטיוב
ויליאם פרנקלין-מילר

ויליאם פרנקלין מילר (באנגלית: William Franklyn-Miller; נולד ב-25 במרץ 2004) הוא דוגמן ושחקן בריטי. פרנקלין-מילר התגלה על ידי סוכנת דוגמנים בלונדון בשנת 2011. בלונדון הוא דגמן לראשונה עבור "Hackett' London". בשנת 2013, עבר פרנקלין-מילר עם משפחתו למלבורן, אוסטרליה. הוא המשיך לדגמן שם עבור חברות אופנה ורשתות שיווק שונות. בשנת 2018 עברה משפחתו לדבלין, אירלנד. פרנקלין-מילר התפרסם בעולם בשנת 2016 לאחר שתלמידת בית ספר יפנית פרסמה את אחת התמונות שלו. התמונה שותפה מאות אלפי פעמים ברשתות החברתיות. הופעתו הראשונה של פרנקלין-מילר הייתה בשנת 2016 בסדרת הטלוויזיה האוסטרלית "ג'ק אייריש". שנה לאחר מכן הופיע בשני פרקים של סדרת הטלוויזיה "החץ" ובפרק אחד בסדרה "שכנים שכנים". בשנת 2019 שיחק בסרט הדרמה המשפחתית, "Spring Breakaway". באותה שנה שיחק בתפקיד חוזר בסדרת הטלוויזיה "Chicken Girls" בסרט "Intern-in-Chief" ובתפקיד חוזר בסדרת הטלוויזיה "מדיצ'י". הוא בילה כ-5 חודשים באיטליה במהלך צילומי הסדרה. בשנת 2020 שיחק בדרמה המשפחתית "Four Kids and It". ויליאם פרנקלין-מילר, ברשת החברתית אקס (טוויטר) ויליאם פרנקלין-מילר, ברשת החברתית אינסטגרם ויליאם פרנקלין-מילר, במסד הנתונים הקולנועיים IMDb (באנגלית) Informationen über William-Franklyn-Miller auf der eigenen Homepage (englisch) Is this the world's most handsome boy?. Daily Mail, 19. August 2016 (englisch). Melbourne schoolboy becomes overnight sensation all across Asia after photo was shared 95,000 times. Herald Sun (Australien), 10. Juli 2016 (englisch) Harry Onye, William Franklyn Miller’s bio: age, height, career, net worth, family, Movies and TV shows, Kemi Filani News, ‏6 בפברואר 2022 GMA Entertainment, 'Prima Donnas' star Jillian Ward gets a follow from English actor William Franklyn-Miller | GMA Entertainment, GMA Entertainment, ‏1 בינואר 2022 Patrick Hipes, Deadline, Deadline, ‏6 בפברואר 2019 William Franklyn-Miller shows a different side in Alexander McQueen – Rain, Rain, ‏2 במרץ 2021 Actor William Franklyn-Miller from Four Kids and It shares his life as a young actor and model — A BOOK OF MAGAZINE, A BOOK OF MAGAZINE, ‏2 בספטמבר 2019
מחלף כחל

מחלף כחל הוא מחלף בכביש 85 המשמש ככניסה למושב כחל, למחנה עמיעד ולמחצבות עמיעד. בשנת 2012 פרסמה חברת נתיבי ישראל מכרז לביצוע פרויקט להוספת נתיב לכל כיוון נסיעה בכביש 65 ובכביש 85, כולל בניית מספר מחלפים. כביש 85 שודרג בקטע שבין הגשר מעל נחל עמוד במערב עד לצומת עמיעד עם כביש 90 בסיומו של הכביש. לכביש נוספו שני מחלפים – מחלף כחל ומחלף נחל עמוד. כמו כן, נבנה מעל הכביש גשר אקולוגי. העבודות בכביש 85 הסתיימו בחודש פברואר 2016. המחלף נבנה בצורת מחלף יהלום (מחלף משקולת), כאשר שתי הרמפות היורדות משני כיווניו של כביש 85 נפגשות בכביש הגישה לכחל במעגלי תנועה. ממעגל התנועה הצפוני יוצאים שני כבישי גישה נוספים: למחנה עמיעד ולמחצבות עמיעד. כ־700 מטרים מזרחית לרמפה היורדת מכיוון מזרח למחלף נבנה המעבר האקולוגי מעל הכביש. פרויקט כביש 65-85 מחלף נחל, באתר נתיבי ישראל, ‏2 בינואר 2012 הושלמה הקמת גשר אקולוגי מעל כביש 85, באתר רשות הטבע והגנים, ‏31 באוגוסט 2016 כביש 65/85 מחלף נחל עמוד - צומת עמיעד, באתר CivilEng ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
מינרלי אינדקס

מינרלי אינדקס הם מינרלים שבעזרתם ניתן להעריך את מידת המטאמורפיזם (התמרה) שחלה באזור. מינרלים אלה גדלים בסלע על חשבון מינרלים קודמים. בשנת 1893 במהלך עבודות מיפוי של אזור הררי בסקוטלנד, נראתה התפתחות של חרסיות לסלעים מותמרים. הגאולוג בארו שמיפה את האזור, זיהה בנוסף לשינוי הסלע גם שינויים מינרלוגים. הוא גם הצליח למפות את השינויים האלו כך שכל קו במפה מציין הופעה ראשונה של מינרל מסוים. מינרלים אלו כונו מינרלי האינדקס. מינרלי אינדקס קשורים להתמרה שזהו שינוי במבנה של סלע כתוצאה מחימום או לחיצה. כאשר החימום אינו אחיד יתקבלו אזורים עם דרגות שונות של חום (ובדומה גם לחצים שונים). לכל אזור יהיה מאסף מינרלים שמאפיין אותו, וכך בעזרת המינרלים שמזוהים כיום, לאחר חשיפת הסלעים בפני השטח, ניתן לשער איזו היסטוריה גאולוגית חוו הסלעים. המינרלים לא משנים ולא יוצרים מחדש את יסודות הסלע - ההרכב נשאר זהה אך המבנה שלו משתנה ונוצרים מינרלים חדשים. כיום, בתנאי מעבדה, מצליחים הגאולוגים להגדיר את תנאי הלחץ והטמפרטורה שבהם גדלים המינרלים השונים, לדוגמה: גארנט, סטאורוליט, קיאניט וזאוליט. השוואה של הממצאים האלו, לתצפיות על מאספי מינרלים מהשטח (מינרלים שנבדקו וזוהו), מאפשרת לשער מה היו התנאים באזורים שונים. דוגמה ניתן לראות בנחל שחמון באילת. בפתחו של הנחל נראים מעין כדורים קטנטנים שצבעם סגול (לרוב מרוכזים במאספים) אלה הם הגארנטים - מינרל שמציין מטאמורפוזה בדרגה בינונית. עם העלייה בנחל ניתן לראות בסלע מסביב מינרלים פריזמטיים בהירים, אלה הם סטראוליטים, מינרלים המעידים כי דרגת ההתמרה גדלה. הגארנט והסטורוליט משמשים במקרה זה כמינרלי אינדקס ומיפוי הופעתם בכלל השטח איפשר למפות את הדרגה המטמורפית של סביבות הר שחמון.
גביע הטוטו 2022/2023

גביע הטוטו לעונת 2022/2023 הוא התחרות ה-38 של מפעל גביע הטוטו, שהוא המפעל השלישי בחשיבותו של הכדורגל הישראלי (אחרי אליפות ליגת העל וגביע המדינה). מכבי נתניה זכתה לראשונה בתולדותיה בגביע הטוטו, לאחר ניצחון על הפועל באר שבע במשחק הגמר בדו-קרב פנדלים. מכבי נתניה היא הקבוצה הראשונה שזוכה בגביע הטוטו בלי להבקיע שער לאורך כל הטורניר. עשר הקבוצות שאינן משתתפות במפעלים האירופאים, חולקו לשני בתים על־פי אזור גאוגרפי. ארבע הקבוצות המשתתפות בתחרויות של אופ"א התחילו בשלב נפרד, וזאת כדי להקל על עליהן בכמות המשחקים. במשחק הראשון השתתפו שתי נציגות הליגה אשר נוטלות חלק בקונפרנס ליג, ואילו במשחק השני אלופת הליגה ומחזיקת הגביע התמודדו ביניהן (משחק זה היה גם משחק אלוף האלופים). עונת 2022/2023 בליגת העל בכדורגל גביע המדינה בכדורגל 2022/2023
בנידיים

בנידיים (שם מדעי: Baenidae) היא משפחה נכחדת של צבים נכחדים שהתקיימו בין הקרטיקון לאאוקן שלפני 139.4 עד 40 מיליון שנה באמריקה הצפונית (באזור שסביב הים הפנימי המערבי), מה שאומר שהם שרדו את הכחדת הקרטיקון לפני 66 מיליון שנה (אף שסוגים רבים שלהם נכחדו בה). המשפחה תוארה ממספר ממצאים ב-1882 בידי החוקר האמריקאי אדוארד דרינקר קופ. צבים אלה היו שונים מהצבים המודרניים והשתייכו לקבוצה הנכחדת Paracryptodira, אשר לא כל החוקרים רואים בהם צבים אמיתיים. הם היו בעלי שריון עבה ונמוך שדמה לזה של צבי ביצות והם היו בעלי זנב ארוך, רגליים בעלות טפרים ארוכות ושריון בעל קימור קדמי שעזר לשלוף את הצוואר חלקית. הם היו בעלי לסתות חזקות וניזונו אולי מרכיכות בעלות שריון וגם מצמחייה. ככל הנראה היו שוכני מים מתוקים שהתאימו לחיי מים ודמו אולי בהתנהגותם לצבי ביצות. Arundelemys Arvinachelys Baena Cedrobaena Chisternon Gamerabaena Hayemys Lakotemys Neurankylus Palatobaena Peckemys Plesiobaena Protobaena Saxochelys Stygiochelys Thescelus Trinitichelys מדיה וקבצים בנושא בנידיים בוויקישיתוף בנידיים, באתר האנציקלופדיה של החיים (באנגלית) בנידיים, באתר GBIF (באנגלית)
פפה הצפרדע

פֵּפֶּה הצפרדע הוא מם אינטרנט של צפרדע מואנש ירוק בעל גוף דמוי אדם. המקור של פפה הוא בקומיקס "Boy's Club" משנת 2005 מאת מאט פיורי. פפה הצפרדע הפך במקור למם אינטרנט במהלך שנת 2008 כאשר הפופולריות שלו גדלה בהתמדה ברחבי הפלטפורמות מייספייס, Gaia Online ו-4chan. עד 2015 פפה הצפרדע הפך לאחד מהממים הפופולריים ביותר שהיו בשימוש בפלטפורמות 4chan וטאמבלר. פפה הצפרדע, דמות א-פוליטית במקור, הפך במהלך השנים 2015–2016 ואילך לסמל של תנועת הימין האלטרנטיבי. בעקבות כך במהלך 2016 ארגון הליגה נגד השמצה כלל את פפה הצפרדע במסד הנתונים של סמלי השנאה של הארגון, אך הארגון ציין גם כי ברוב המקרים השימוש בפפה הצפרדע לא נעשה בהקשר הקשור לשנאה כלפי קבוצות אנשים אחרות. היוצר של פפה הצפרדע מאט פיורי הביע בעבר את מורת רוחו מכך שפפה הצפרדע משמש כיום כסמל שנאה והוא אף תבע על כך ארגונים שונים. בשנת 2019 המפגינים במחאות בהונג קונג עשו שימוש בדמותו של פפה הצפרדע בהפגנותיהם. למרות השימוש בהקשר פוליטי, השימוש בדמותו של פפה הצפרדע בהונג קונג אינו נתפס כקשור לאידאולוגיה של הימין האלטרנטיבי. פיורי בירך על כך שהמפגינים בהונג קונג עשו שימוש בדמותו של פפה הצפרדע. פפה הצפרדע ממשיך להיות פופולרי במיוחד בפלטפורמות מדיה חברתית כמו 4chan,‏ Twitch,‏ Reddit ודיסקורד. מדיה וקבצים בנושא פפה הצפרדע בוויקישיתוף Khan, Imad (12 באפריל 2015). "4chan's Pepe the Frog is bigger than ever—and his creator feels good, man". The Daily Dot. ארכיון מ-29 ביוני 2016. נבדק ב-4 בינואר 2016. {{cite web}}: (עזרה) Hathaway, Jay (9 בדצמבר 2015). "Tumblr's Biggest Meme of 2015 Was Pepe the Frog". Daily Intelligencer. New York. ארכיון מ-25 ביולי 2017. נבדק ב-2017-09-14. {{cite web}}: (עזרה) ערך זה הוא קצרמר בנושא טכנולוגיה ובנושא תרבות. אתם מוזמנים לתרום לוויקיפדיה ולהרחיב אותו.